****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2017 M. LIEPOS 27 D. SPRENDIMO** **NR. T2-194 „DĖL ATLYGINIMO UŽ TEIKIAMĄ PAILGINTOS DIENOS GRUPĖS PASLAUGĄ SAVIVALDYBĖS BENDROJO UGDYMO MOKYKLOSE DYDŽIO NUSTATYMO“ PAKEITIMO**

2023 m. rugsėjo 28 d. Nr. T2-229

Klaipėda

Vadovaudamasi Lietuvos Respublikos vietos savivaldos įstatymo 15 straipsnio 4 dalimi ir Lietuvos Respublikos švietimo įstatymo 70 straipsnio 7 dalimi, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės tarybos 2017 m. liepos 27 d. sprendimą Nr. T2‑194 „Dėl atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymo“:

* 1. pakeisti 1 punktą ir jį išdėstyti taip:

„1. Nustatyti atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydį vienam asmeniui – 0,50 euro už 1 valandą. Nustatytą kainą už teikiamą pailgintos dienos grupės paslaugą savivaldybės bendrojo ugdymo mokyklose kasmet indeksuoti atsižvelgiant į infliacijos dydį pagal Lietuvos statistikos skelbiamą vartotojų kainų pokytį, lyginant einamųjų metų rugsėjo 1 d. su praėjusių metų rugsėjo 1 d. Esant didesniam nei 10 proc. vartotojų kainų pokyčiui, atlyginimo dydį už teikiamą pailgintos dienos grupės paslaugą savivaldybės bendrojo ugdymo mokyklose perskaičiuoti.“;

1.2. papildyti 2.2.5 papunkčiu:

„2.2.5. yra Klaipėdos miesto savivaldybės administracijos vaikogerovės komisijos sprendimas dėl atleidimo nuo mokesčio.“

2. Nustatyti, kad šis sprendimas įsigalioja 2024 m. sausio 2 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

Savivaldybės meras Arvydas Vaitkus

\_\_\_\_\_\_\_\_\_\_\_\_\_\_